U-I-439/06
Natisni
Opravilna št.:
U-I-439/06
Datum odločitve:
21. 2. 2008
ECLI:
ECLI:SI:USRS:2008:U.I.439.06
Akt:
Zakon o vojnih veteranih (Uradni list RS, št. 110/03 – ur. p. b. in 38/06) (ZVV), 7. al. 2. čl.
Izrek:
Pobuda za začetek postopka za oceno ustavnosti sedme alineje 2. člena Zakona o vojnih veteranih (Uradni list RS, št. 110/03 – ur. p. b. in 38/06) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Bojan Jerlah, Ljubljana
Datum vloge:
23. 11. 2006
Vrsta odločitve:
sklep
Vrsta rešitve:
zavrženje
Dokument:
US27994
Dokument v PDF obliki:
U-I-439-06.pdf
108 KB
Prenesite datoteko
U-I-439/06-5
21. 2. 2008
SKLEP
Ustavno sodišče je v postopku za preizkus pobude Bojana Jerlaha, Ljubljana, na seji 21. februarja 2008
sklenilo:
Pobuda za začetek postopka za oceno ustavnosti sedme alineje 2. člena Zakona o vojnih veteranih (Uradni list RS, št. 110/03 – ur. p. b. in 38/06) se zavrže.
Obrazložitev
1. Pobudnik izpodbija sedmo alinejo 2. člena z Zakonom o spremembah in dopolnitvah Zakona o vojnih veteranih (Uradni list RS, št. 38/06 – ZVV-C) dopolnjenega Zakona o vojnih veteranih (ZVV), ki v točki h) kot vojnega veterana navaja člana republiškega, mestnega in občinskega štaba za civilno zaščito, člana njihovih specializiranih enot pa ob pogoju, da je opravljal obrambne oziroma zaščitno-reševalne naloge v času oboroženih spopadov. Pobudnik navaja, da je bil kot upravitelj obrambnega načrta vključen v štab civilne zaščite v krajevni skupnosti. Ker Zakon štaba v krajevni skupnosti ne navaja, naj ne bi mogel pridobiti statusa vojnega veterana. Smiselno zatrjuje neskladnost ureditve z načelom enakosti pred zakonom (drugi odstavek 14. člena Ustave).
2. Po prvem odstavku 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS). Po ustaljeni ustavnosodni presoji mora biti pravni interes neposreden in konkreten, morebitna ugoditev predlogu pa mora privesti do izboljšanja pobudnikovega pravnega položaja.
3. Pobudnik je svoji vlogi priložil fotokopiji odločbe upravne enote in pritožbe, ki jo je zoper odločbo vložil na Ministrstvo za delo, družino in socialne zadeve. Glede na stališče, na katerem temelji sklep Ustavnega sodišča št. U-I-275/07 z dne 22. 11. 2007 (Uradni list RS, št. 110/07), pobudnik še ne izkazuje pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Janez Čebulj, dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik